Łaziska Górne
Łaziska Górne (saksa Ober Lazisk) on linn Poolas Sileesia vojevoodkonnas Mikołówi maakonnas. Łaziska Górne asub Katowice kesklinnast umbes 18 km edelas. Küla oli olemas alates 15. sajandi teisest poolest. 19. sajandi keskpaiku hakati asulas kaevandama kivisütt. Kuni 1922. aastani oli asula Saksamaa koosseisus, seejärel läks rahvahääletuse tagajärjel Poolale. Linnaõigused sai Łaziska Górne 1951. aastal.